Esko Koskenvesa

Esko Koskenvesa (17. huhtikuuta 1938 Helsinki – 3. tammikuuta 2017 Pälkäne) oli suomalainen käytännöllisen teologian professori. Koskenvesa kirjoitti ylioppilaaksi Pälkäneen yhteiskoulusta 1958. Helsingin yliopistosta hän valmistui teologian maisteriksi 1963, lisensiaatiksi 1971 ja tohtoriksi 1984. Papiksi hänet vihittiin 1965. Koskenvesa työskenteli 1970–1980-luvuilla Diakoniaopiston rehtorina Helsingin diakonissalaitoksella ja kirkkohallituksessa diakoniasihteerinä ja diakoniatyön pääsihteerinä. Helsingin yliopiston käytännöllisen teologian apulaisprofessoriksi hänet nimitettiin vuonna 1986 ja professoriksi vuonna 1998. Tästä virasta hän jäi eläkkeelle 2002.

Lähteet 

Suomalaiset teologit
Helsingin yliopiston professorit
Suomalaiset professorit
Pälkäneen kunnanvaltuutetut
Vuonna 1938 syntyneet
Vuonna 2017 kuolleet
Käytännöllinen teologia